eiendomsforbehold
Store norske leksikon,Jus,Formuerett,Panterett
Eiendomsforbehold er en bestemmelse om at selger skal beholde eiendomsretten til en gjenstand inntil kjøper har betalt kjøpesummen.
Teknisk er tanken at kjøperen bare har en bruksrett til gjenstanden inntil han har betalt hele kjøpesummen. I praksis er det ganske opplagt at det som egentlig skjer er at gjenstanden selges, og at selgeren forbeholder seg en rett til å ta gjenstanden tilbake dersom ikke kjøpesummen blir betalt. Selgeren forbeholder seg dermed en sikkerhet i gjenstanden, og en slik sikkerhet anser vi normalt som en panterett. I henhold til panteloven § 3-22 ansees derfor eiendomsforbehold i norsk rett som en avtale om salgspant. Les mer i Store norske leksikon panterett Eksterne lenker Lovdata: panteloven